Lotto: Dinsdag, 7 Augustus | Nuus24
Lotto: Dinsdag, 7 Augustus
Hier is die Lotto-wennommers vir die trekking op Dinsdag, 7 Augustus:13, 20, 21, 26, 44 Bonus 8SMS die woord Lotto na 31222 om die Lotto-nommers direk op jou selfoon te ontvang. Dié diens kos slegs R10 per maand. 9 plekke, 3 provinsies, 1 Paasnaweek: Waarheen gaan jy? | Maroela Media
Pavetta Country House (Foto verskaf deur LekkeSlaap)
Bellerive Guesthouse (Foto verskaf deur LekkeSlaap)
Die idilliese Magoebaskloof wag op jou! Hier kan julle rustig tussen die natuurskoon ontspan of ’n bietjie avontuur by jul naweek voeg. Die huis is omring deur ’n inheemse denneboomwoud wat meer as 300 hektaar groot is en wag om verken te word, so bring jou visstok, stapskoene en verkyker saam!
Prys: R3 500 vir die eenheid
Dié pragtige plaashuis is ver van die stad se gedruis en reg langs die inheemse denneboomwoud met ’n lieflike uitsig oor die Haenertsburg Forelvereniging se trofeedam. Saans kan julle ’n vuurtjie aansteek en bedags langs die water gaan piekniek hou. En met geen selfsoonsein is daar niemand wat jou gedurende jou wegbreek kan pla nie.
Prys: Vanaf R2 200 tot R3 100 per eenheid
Kwê Kwê Private Game Lodge (Foto verskaf deur LekkeSlaap)
Prys: Vanaf R1 500 tot R4 000 per eenheid
Lady Africa Bush Lodge (Foto verskaf deur LekkeSlaap)
Wou jy nog altyd in ’n safari-tent in die bos vakansie hou? Nou is jou kans! Lady Africa Bush Lodge spog met safari-tente of seiltente met en suite-badkamers op ’n privaat wildsplaas. Dit is ideaal as julle die privaatheid van julle eie tent verkies, maar tog lekker saam by die onderdak-lapa en swembad wil kuier. Bonus ─ Ore kan ook saam kom kuier!
Aantal gaste: Elke eenheid het slaapplek vir 2
Prys: Vanaf R550 tot R1 095 per eenheid
Buffalo Thorn Private Camp (Foto verskaf deur LekkeSlaap)
By Buffalo Thorn Private Camp in die Taba Tholo Wildreservaat het julle eksklusiewe gebruik van die kamp met 5 groot koepeltente en ’n safari-tent. Die kamp is omgewingsvriendelik en maak nie van elektrisiteit gebruik nie ─ jou water word met ’n donkie verhit. Onthou asseblief dat 4×4-voertuie benodig word om die kamp te bereik en dat buffels en luiperds vrylik hier rondloop.
Prys: R3 500 tot R4 900 vir die kamp
Tau Self-catering House (Foto verskaf deur LekkeSlaap)
Prys: R3 950 tot R4 250 vir die eenheid
Klipfontein Bushcamp (Foto verskaf deur LekkeSlaap)
Dié boskamp bied absolute privaatheid op ’n 160 hektaar-plaas in die Kwena-kom met ’n pragtige uitsig op die Steenkampsberge. As jy ’n natuurliefhebber is en ’n luidrugtige groep wil saambring, is dit nét vir jou! Jy kan selfs jou vleis vooraf by die slaghuis op die dorp bestel en by die kamp op jou inklokdatum laat aflewer. Kom koel lekker in die dam saam met jou geliefde vierpootkinders af ─ ja, hulle kan saam kom vakansie hou!
Prys: R3 900 vir die kamp
“Klipfontein Bushcamp was ’n absolute verrassing. Die foto’s doen nie reg aan die natuur se skoonheid nie. As jy ’n natuurmens is en van jou privaatheid hou, is dit die plek vir jou.” ─ Sjs V
Star Dam Estate (Foto verskaf deur LekkeSlaap)
Prys: R3 500 tot R5 500 per eenheid
Experience 1880 (Foto verskaf deur LekkeSlaap)
Dié 19de eeuse kliphuis skuil op ’n plaas net 50 kilometer van Underberg af. Geen selfoonsein of elektrisiteit nie waarborg jou ’n toevlugsoord waar die buitewêreld net ’n vae herinnering is. Behalwe vir die hele rits doendinge op die plaas kan julle ook die nabye Coleford Natuurreservaat, Ntsikeni Wildreservaat en Pennygum Rafting and Tubing gaan besoek.
Prys: R3 000 per eenheid
So, waarvoor wag jy? Beplan nóú jou roetereis en kom vier Paasnaweek by een van dié bekoorlike bestemmings! Watter een van dié bestemmings is op jou lysie? Laat ons weet!
Hierdie artikel is verskaf deur Lekkeslaap.co.za en is opgestel deur is Chanté van Schalkwyk.